OpenLLM-France/wikimedia huggingface dataset:
# Lebofloxazino

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Lebofloxazinoa hirugarren belaunaldiko kinolonen familiako antibiotikoa da. Ofloxazinoaren enantiomero aktibo bat da, potentziaren ia bikoitza duena, toxikotasunarekin edo gabe. Beste kinolona batzuk bezala, DNA paketatzeaz arduratzen den DNA girasa entzima inhibitzen du.
Bakterio gram-negatiboen aurka egiten du, familia horretako antibiotiko gehienek bezala, bai eta bakterio gram-positiboen aurka ere. Beraz, espektro zabaleko antibiotiko a da.

## Kalteturiko organismoak
### Bakterio gram-positiboak

* Enterococcus faecalis
* Staphylococcus aureus
* Staphylococcus epidermidis
* Staphylococcus saprophyticus
* Streptococcus pneumoniae
* Streptococcus pyogenes

### Bakterio gram-neatiboak

* Enterobacter cloacae
* Klebsiella pneumoniae
* Pseudomonas aeruginosa
* Escherichia coli
* Legionella pneumophila
* Serratia marcescens
* Haemophilus influenzae
* Moraxella catarrhalis
* Haemophilus parainfluenzae
* Proteus mirabilis
* Campylobacter'

### Besteak

* Chlamydia pneumoniae
* Mycoplasma pneumoniae
* Peptostreptococcus sp.

## Erreferentziak

* ↑ Euskalterm: [Farmakoak Hiztegia] [2022]
* ↑ (Gaztelaniaz) Cué Brugueras, Manuel; Morejón García, Moisés; Salup Díaz, Rosa. (2005eko urtarrila). «Actualidad de las quinolonas» Rev Cubana Farm (Habana) 39 (1).
* ↑ Instituto Químico Biológico: Vademecum. ácido nalidíxico (Gaztelaniaz)

## Kanpo estekak

* Datuak: Q424193
* Multimedia: Levofloxacin / Q424193
# Lebitazio

Lebitazioa gorputz edo objektu bat espazioan esekidura egonkorrean dagoen efektuari ematen zaion izena da, beste objektu fisiko baten bitartekaritzarik gabe, lebitatzen edo "flotatzen" denari eusten dion aurrenekoarekin kontaktuan jarri gabe, hori guztia grabitatearen eragipean; edo, halaber, gorputz bat lurretik altxatzean, euskarri naturalik gabe airean geratzen den fenomeno ezohikoa. Hau da, pertsona airean esekita geratzen da hirugarren baten laguntzarik gabe.

## Kanpo estekak

* Datuak: Q740997
* Multimedia: Levitation / Q740997
# Klarisatarren komentua (Aldatz)

Klarisatarren komentua Nafarroako Larraun udalerriko Aldatz herrian dagoen klarisatar monjen ordenako komentu katoliko bat da. Etxarri edo Lekunberritik datorren errepidetik etorri ezkero herriaren sarreran dago.
1891an neoerromaniko estiloan eraiki zen.

## Kanpo estekak

* Datuak: Q25479164
# Klarälven

Klarälven (norvegieraz: Klara), Norvegian hasi eta Suedian bukatzen den ibaia da. 460 kilometrotako luzera duenez herrialde bietako luzeenetakoa da, baina Vänern aintziraren ondoren sortzen den Göta ibaiarekin batera 740 kilometrotako luzera hartzen du eta honek Eskandinavia guztiko ibai handiena bihurtzen du.

## Etimologia

Klarälven izenak "ibai garbia" esan nahi du suedieraz. XIX menderarte Norvegiako zatian Femundelva edo Trysilelva izenak izan zituen baina jadanik suedierazko izena nagusitu da.

## Ibilbidea

Norvegia eta Suediaren artean dagoen Rogen aintziran du sorburua eta mendebalderantz egiten du, berehala Femund aintziran sartuz. Ondoren hegoalderantz abiatzen da eta Suedian sartzen da. 460 kilometro egin ondoren Karlstad hirian delta sortu eta Vänern aintziran sartzen da.

## Garrantzia ekonomikoa

Hainbat jarduera kokatzen dira ibaiaren inguruan:
* Bederatzi planta hidroelektriko.
* Izokin eta amuarrain arrantza.
* Uretako kirolak

## Iruditegia

* Rogen aintzira.
* Femund aintzira.
* Klarälven ibaia.
* Karlstad.
* Klarälven ibaiaren delta.

## Kanpo estekak

* Datuak: Q1338024
* Multimedia: Klarälven / Q1338024
# Klas Lestander

Klas Ivar Vilhelm Lestander (Arjeplog, 1931ko apirilaren 18a - ibidem, 2023ko urtarrilaren 13a) suediar biatleta izan zen.
Suediako taldearekin lehiatu zen 1960ko Neguko Olinpiar Jokoetan. Urrezko domina irabazi zuen 20 kilometroko banakako proban. Hurrengo urtean brontzezko domina irabazi zuen taldekako proban Munduko Txapelketan. Urte horretan bertan erretiratu zen Suediako txapelketa inoiz irabazi gabe.

## Kanpo estekak

* Datuak: Q1359818
* Multimedia: Klas Lestander / Q1359818
# Klase (argipena)

Klase hitzak esanahi eta erabilera zenbait ditu:
* biologian, klasea, taxonomia-maila bat;
* soziologia eta politikan
** gizarte klasea, irizpide sozioekonomikoen arabera gizartean osaturiko taldea;
** klase-gatazka, gizarte klaseen arteko edonolako gatazka;
** marxismoan, klase-borroka, burgesiaren eta proletargoaren arteko borroka;
* hezkuntzan,
** klase magistrala,
** klase partikularra.
# Klase (biologia)

Taxonomia biologikoan, klasea organismoen sailkapenaren maila taxonomiko bat da. Maila hau filumaren eta ordenaren artean dago.
Esaterako, Mammalia klasea (ugaztunak) Chordate filumaren barruan dago. Era berean, klase honen barruan Carnivora ordena (haragijaleak) dago.

## Kontzeptuaren historia

Klase izeneko maila taxonomikoa Joseph Pitton de Tournefort frantziar botanikariak erabili zuen lehen aldiz, 1694an argitaratu zuen landare sailkapenean (Eléments de botanique). Carolus Linnaeusek bere erabilera orokortu zuen 1735ean argitaratu zen Systema Naturae liburuan, natura sailkatzeko sortu zituen hiru erreinuetan (alegia, mineraletan, landareetan eta animalietan) erabili baitzuen. Ordutik, klasea hierarkia taxonomikoaren mailarik altuena kontsideratu zen XIX. mendean filuma eta dibisioa bezalako maila goragoak sortu ziren arte.

## Kanpo estekak

* Datuak: Q37517
# Larrialdiko lurreratze

Larrialdiko lurreratzea (Ezinbesteko lurreratzea ere esaten zaio) lurreratze-prozedura bat da, hegaldian bat-batean gertatutako arrazoiengatik egin behar dena eta haren segurtasuna arriskuan jartzen duena. Oro har, aurreikusi gabeko aerodromo edo lursail batean egiten da, eta, batzuetan ez dira hargune-prozedura arruntak betetzen.

## Kausak

Larrialdiko lurreratzea eragin dezaketen arrazoi ugari daude, eta lurreratze hori ezin konta ahala motatakoa izan daiteke, bai pista prestatuetan, bai prestatu gabeko lurretan. Meteorologiaren, aireontziaren eta tripulazioaren egoeraren arabera, ezin da beti larrialdiko lurreratze bat egin. Horrelakoetan, hobe da hegaldian dagoen aparatua lehenbailehen uztea, aukera hori eskuragarri baldin badago. Larrialdiko lurreratze baten arrakasta, neurri handi batean, pilotuak erabakiak hartzeko orduan duen trebetasunaren, aireontziaren eta haren ezaugarrien eta lurra hartzeko eremuaren araberakoa da.

## Lurreratze ospetsu batzuk

* 2001eko abuztuaren 24an, [[vuelo 236 de Air Transateko 236 hegaldia konbustible gabe gelditu zen, Atlantiko Ozeanoaren gainean. Arazoa eskuineko motorraren ihesa izan zen. Hegazkina bere ibilbidea aldatu behar izan zuen, Lisboarako, Azore uhartetan lurra hartzeko; haraino planeatuz joan zen. Hildakorik ez ziren gertatu.
* 2005eko irailaren 21ean JetBlue Airways konpainiaren 292 hegaldiak, lurreratze tren batean arazoak izan ondoren, Los Angelesko nazioarteko aireportuan larrialdiko lurreratze egin behar izan zuen. Hegaldia Burbanketik New Yorkeko John F. Kennedy nazioarteko aireportura zihoan baina lurreratze trean era arraro batez gelditu zen, hegaldia mozteko beharrean utzi arte. Hegaldian zihoazten guztiak onik atera ziren.
* 2005eko abenduaren 15ean Venezuelako Conviasa konpainiaren hegazkina larrialdiko lurreratzea Margarita uhartean egin behar izan zuen, lurreratze tren batean arazoak izan ondoren. Lurra hartu aurretik aireportuaren gainean bira batzuk eman behar izan zituen. John F. Kennedy nazioarteko aireportua
* 2009ko urtarrilaren 16an, hegazkin batek Hudson ibaian lurra hartu behar izan zuen, New Yorken. Kasu horretan lurreratze baino gehiago ureratze izan zen. Hori ez da oso normala izaten. Hegaldian zihoazten guztiak, 155 bidaiari eta tripulazioa, onik atera ziren. Pilotoek ohore-dominak jaso zituzten.
* 2020ko otsailaren 3an, Air Canadaren AC837 hegaldiak Madril-Barajas aireportutik aireratzean gurpil bat eta motor bat galdu zituen. Konbustible osoa erre arte lau ordu eman zituen aireportuaren inguruan bueltak ematen. Hegaldian zihoazten guztiak onik atera ziren.

## Erreferentziak

* ↑ https://web.archive.org/web/20120516131515/http://lomas.excite.es/aterrizaje-de-emergencia-en-el-rio-hudson-de-nueva-york-N4914.html
* ↑ https://www.youtube.com/watch?v=Q5X6ykowFog

## Kanpo estekak

* Larrialdiko lurreratze baten simulazioa, drone batetik grabatuta EITBn.
* Larrialdiko lurreratzea errepide batean, Youtuben jasota.
* Datuak: Q1074121
# Larrinaga (Ispaster)

Larrinaga Ispasterko auzoa da. Ibarrean bertan dago eta auzo sakabanatua da, baserri ugarirekin.

## Geografia

Elexalde auzo nagusiaren ondoan dauden bi auzoetako bat denez, Ispasterko udalak administratiboki "Elexalde-Kortazar-Larrinaga" multzoaren partetzat hartu ohi du.
"Larrinaga kofradia" deritzon entitatearen parte diren etxeak: Larrinaga Behekoa, Larrinaga Goikoa, Uribarren, Uriarte Behekoa, Uriarte Nagusia, Arana, Dolaraga Behekoa, Dolaraga Goikoa, Agirre.
Larrinaga auzoan hasten da Ogellako hondartzara joateko bidea.

## Historia

Dolaraga Goikoa etxean teileria bat izan zen, garai batean 30 langile izatera ailegatu zena. Bertako ekoizpena itsasoz ateratzen zuten Ogellako hondartzatik.
Arana etxean jaio zen Jacinto Arana, Zamorako gotzain eta inkisidore izan zena, 1738an hil zena.

## Erreferentziak

* 1 2 3 4 1914-, Zubikarai, Augustin,. (1987). Ipazter. J. Fernandez Egiguren PMC 33157357. (Noiz kontsultatua: 2022-03-29).

## Ikus, gainera

* Ispaster

## Kanpo estekak

* Ispasterko auzoei buruzko informazioa, udalaren webgunean.
* Datuak: Q111273392
* Multimedia: Larrinaga (Ispaster) / Q111273392
# Larrick

Larrick, Ingalaterrako Kornualles konderriko herrixka bat da, Lezant parrokian.

## Kanpo estekak

* Datuak: Q6489816
# Larrinaga (argipena)

Larrinaga izenak hainbat adiera du:
* Larrinaga, Ispasterko auzoa.
* Larrinagatxu, Durangoko baserri auzoa.
* Larrinagako espetxea, Bilbon egon zen kartzela, 1968an itxia.
Euskal abizena ere bada Larrinaga, adibidez pertsona hauena Wikipedia honetan:
* Iñaki Larrinaga, pilotaria.
* Joseba Larrinaga, paralinpiar atleta.
* Karmele Larrinaga, aktore eta abeslaria.
* Rupert de Larrinaga, eskialari eta militar ingelesa.
* Iñigo Larrinaga, aktorea.
* Enrique Larrinaga, futbolaria
* Jon Larrinaga Apraiz (1948-) bizkaitar politikaria;
* Jon Larrinaga Muguruza (1990-) arabar txirrindularia.
# Larrialdia (Irlanda)

Larrialdia (ingelesez The Emergency eta irlanderaz Ré na Práinne) 1940ko hamarkadan eta bereziki Bigarren Mundu Gerran Irlandako Errepublikak hartutako jarrera deskribatzeko Irlandako Gobernuak erabili zuen eufemismo edo izendapeen ofiziala izan zen. Gerrak iraun zuen denbora guztian Irlandar Estatua ofizialki neutrala izan zen, baina 1939ko irailaren 2an larrialdi egoera aldarrikatu eta biharamunean Larrialdi Botereen Akta berretsi zuen. Guzti honek Gobernuari "Larrialdia" zeritzonak iraun zuen denbora guztian erabiltzeko botere bereziak eman zizkion, tartean jendearen barneratzea, prentsa eta posta zentsura, bai eta gobernuak ekonomiaren kontrola izatea ere. Izenadapena oraindik erabiltzen da, adibidez, liburuetako kultura eta historia testuinguruan. 1946ko irailaren 2an Akta desegin zen. Nahiz eta larrialdi egoera bera 1976ko irailaren 1a arte erabat desegin ez izan, 1946. urtea ez gero normaltasun eza ohi desegiteko legedirik ez baitzen onartu.

## Kanpo estekak

* Datuak: Q2337549
# Larribarre-Sorhapürü

Larribarre-Sorhapürü Nafarroa Behereko ekialdeko udalerria da, Amikuze eskualdean dagoena, Donapaleuko kantonamenduan, Zuberoako mugan. 10,65 km$^2$ ditu, eta 2007. urtean 193 biztanle zituen (larribartarrak; sorhapürtarrak).

## Geografia
### Ingurune naturala

Biduze ibaiak udalerria gurutzatzen du, mendebaldetik.

### Udalerri mugakideak

* Behaskane-Laphizketa iparraldean
* Domintxaine-Berroeta (Zuberoa) ipar-ekialdean
* Donapaleu ipar-mendebaldean
* Lohitzüne-Oihergi (Zuberoa) hego-ekialdean
* Uhartehiri hego-mendebaldean

### Auzoak

Auzo nagusiak hauek dira:
* Agerria
* Aldabia
* Sorhapürü
* Harizgoitia
* Larribarre (herriburua).

## Historia

Larribarreko herria 1294. urteko dokumentu batean aipatzen da lehen aldiz. Sorhapürü, aldiz, 1119. urtekoan aipatzen da lehen aldiz, Saint Martin-de-Sorhapuru izenaz. Bi herriguneek 1842an bat egin zuten, udalerria osatzeko.

## Ekonomia

Herriko ekonomia jarduera nagusiak laborantza (garia, garagarra, bazkarako landareak, lekadunak, artoa) eta abeltzaintza (ardi eta behi azienda) dira.

## Demografia

Biztanleriaren bilakaera :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 246 | 183 | 206 | 242 | 178 | 226 | 444 | 450 | 451 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 385 | 388 | 351 | 334 | 359 | 331 | 311 | 266 | 261 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 281 | 276 | 303 | 279 | 250 | 244 | 283 | 266 | 248 |
| 1962 | 1968 | 1975 | 1982 | 1990 | 1999 | 2009 | 2014 | 2020 |
| 248 | 214 | 235 | 230 | 242 | 186 | - | - | - |
Oharra: 2007ko biztanleria, INSEEk emaniko behin-behineko datua da; 1836 arteko datuak fusioa baino lehenagokoak dira, hots Larribarrekoak.

## Kultura
### Hizkuntza

Larribarre-Sorhapürüko euskara behe-nafarrera. Euskaldunak dira herritar guztiak.

## Ikus, gainera

* Larribarre
* Sorhapürü

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* 1 2 3 4 5 Euskal Herriari Begira. Udalbiltza.

## Kanpo estekak

* Datuak: Q843433
* Multimedia: Larribar-Sorhapuru / Q843433
* Liburuak: Euskal Herriko bidaia-gida/Herriz herri/Larribarre-Sorhapürü
# Kranzburg (Hego Dakota)

Kranzburg Ameriketako Estatu Batuetako inkorporatutako herri bat da. Codington konderrian dago, Hego Dakota estatuan. 163 biztanle ditu, 1,977616 kilometro koadroko azaleran banatuta.

## Ikus, gainera

* Codington konderrian

## Kanpo estekak

* Datuak: Q965993
# Kraniometria

Kraniometria burezur batek izan ditzakeen neurri ezberdinak neurtzen dituen zientzia da. Frenologiaren ezberdina da honek pertsonalitatea ikertzen duelako eta fisiognomiatik honek aurpegiaren itxura neurtzen duelako. Hala ere hiru zientzia hauek izaera eta inteligentzia ezaugarriak neurtzen dituzte eta horregatik harremanetan daudela esan ohi da. Antropologiaren baitan oso erabiliak izan ziren XIX. mendean.
Garai horretan oso ezagunak ziren zientziaren bitartez arrazakeria justifikatzeko eginiko saiakerak eta horietatik Georges Vacher de Lapouge zientzialariak eginikoak izan ziren nabarmenenak. Arraza ario edo txuria dolikozefaloak gorenean jarri zuen, behean brakizefaloak jarri zituen bitartean. Gaur egun pseudozientziatzat hartzen dira buruhezurraren itxura eta inteligentzia harremanetan jartzeko saiakera hauek, nahiz eta erabilgarriak suerta daitezkeen arrastoen identifikazioan.

## Kanpo estekak

* Datuak: Q240389
* Multimedia: Craniometry / Q240389
# Kranpoi

Kranpoia punta metalikoz osatutako gainzola da, izotzaren eta elurraren gainean errazago ibiltzeko eta itsaspen nahiz atxikidura hobea lortzeko mendiko botetara egokitzen dena. Mendiko botaren zolak elurretan markarik uzten ez duenean erabiltzen dira kranpoiak, eta izotzean, berriz, kasu guztietan. Kranpoi-poltsa izeneko poltsan garraiatzen dira.
Alpinismoan eta bereziki izotz-eskaladan erabili ohi den metalezko segurtasun elementu bat da. Alpinismo edo mendiko boten zoletara egoikitzen diren punta anitzetako elementua da, elurretan eta izotz hormetan itsaspena eta egonkortasuna lortzeko helburuz.

## Erreferentziak

* ↑ Euskalterm: [Neguko Kirolak Hiztegia] [2023]
* ↑ Euskalterm: [Mendizaletasuna Hiztegia] [2015]

## Kanpo estekak

* Datuak: Q1124273
* Multimedia: Crampons / Q1124273
# Kranzberg

Kranzberg Alemaniako udalerria da. Bavariako estatuan kokatuta dago, [[Freising (barrutia)|Freising]] barrutian. 2014an 4.131 biztanle zituen 39,51 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q506248
* Multimedia: Kranzberg (Bavaria) / Q506248
# Krapina

Krapina Krapina-Zagorje eskualdeko hiriburua da. Kroaziaren iparraldean kokaturik dago Zagrebetik eta Varaždinetik 55 kilometrotara.

## Historia

1899. urtean Krapina ondoan dagoen Hušnjak muinoan Dragutin Gorjanović-Kramberger arkeologo kroaziarrak Neanderthalgo gizakiaren 800 fosil inguru aurkitu zituen. Bi urtetik 40 urtetako adin bitarteko hogei gizakiren hezur fosilizatuak ziren, duela 80.000 edo 50.000 urte bizi izan zirenak. Homo krapinensis izena eman zitzaien.
Bestalde, Krapina 1193tik ezagutzen da. Bertan eraiki zituzten hiru gaztelu Kroaziako zein Hungariako agintariek.

## Kultura

Ljudevit Gaj Kaprinan jaio zen. Kaprinako iraultzailea izan zen eta 1850an kroazieraren gramatikaren bertsio berria sortu zuen. Bere etxea bisita daiteke gaur egun.
Kajkavskih popevki jaialdia ospatzen da urtero. Bertako dialektoan egindako abestiak kantatzen dira.

## Ondasun nabarmenak

Krapinatik kilometro bakarrera Trški Vrh herrixka dago eta bertan Jerusalemko Done Mariaren eliza barrokoa dago.

## Kanpo estekak

* (Kroazieraz) Webgune ofiziala
* Datuak: Q221189
* Multimedia: Krapina / Q221189
# Krapina-Zagorje eskualdea

Krapina-Zagorje eskualdea (Kroazieraz: Krapinsko-zagorska županija) Kroaziako iparraldeko eskualde bat da, Eslobeniarekin muga egiten duena.

## Banaketa administratiboa

7 hiri eta 25 udalerri ditu Krapina-Zagorje eskualdeak.
* Hiriak
** Donja Stubica 5.930
** Klanjec 3.234
** Krapina 12.950
** Oroslavje 6.253
** Pregrada 7.165
** Zabok 9.365
** Zlatar 6.506
* Udalerriak
** Bedekovčina 8.482
** Budinščina 2.793
** Desinić 3.478
** Đurmanec 4.481
** Gornja Stubica 5.726
** Hrašćina 1.826
** Hum na Sutli 5.476
** Jesenje 1.643
** Konjščina 4.074
** Kraljevec na Sutli 1.815
** Krapinske toplice 5.744
** Kumrovec 1.854
** Lobor 3.669
** Mače 2.715
** Marija Bistrica 6.612
** Mihovljan 2.234
** Novi Golubovec 1.073
** Petrovsko 3.022
** Radoboj 3.513
** Stubičke toplice 2.752
** Sveti Križ Začretje 6.619
** Tuhelj 2.181
** Veliko Trgovišće 5.220
** Zagorska Sela 1.197
** Zlatar Bistrica 2.830

## Pertsonaia ezagunak

* Josip Broz Tito (1892-1980), Jugoslaviako Errepublika Federal Sozialistako goi-agintaria.

## Kanpo estekak

* (Kroazieraz) Krapina-Zagorje eskualdeko web orria
* Datuak: Q57056
* Multimedia: Krapina-Zagorje County / Q57056
# Krapinske Toplice

Krapinske Toplice Kroaziako udalerri bat da, Krapina-Zagorje eskualdean. Azken zentsuaren arabera 4.827 biztanle zituen.

## Kanpo estekak

* Datuak: Q943679
* Multimedia: Krapinske Toplice / Q943679
# Krapkowice udalerria

Krapkowice ( (Audio·info)) Poloniako Opoleko voivoderriko landa-hiri udalerri bat da, Krapkowice barrutian kokatuta. 97,31 km²ko azalera du eta 2017ko datuen arabera 22988 biztanle zituen.

## Kanpo estekak

* Udalaren webgunea
* Datuak: Q2570955
* Multimedia: Gmina Krapkowice / Q2570955
ieaOpoleko voivoderriko udalerriak :
# Le Neubourg kantonamendua

Le Neubourg kantonamendua Frantziako kantonamendu bat da. Eure departamenduan dago, Normandia eskualdean. Guztira 44 udalerri ditu eta Le Neubourg da bere hiriburua.

## Kanpo estekak

* Datuak: Q547165
# Le Mépris

Le Mépris (Mespretxua) 1963ko film dramatiko frantziarra da, Alberto Moraviaren Il disprezzo italierazko eleberrian oinarritua. Jean-Luc Godardek zuzendu eta idatzi zuen, eta Brigitte Bardot, Michel Piccoli, Jack Palance eta Giorgia Moll dira aktore protagonistak.

## Gaia

Oharra: Atal honek istorio osoa edo amaiera argitzen du.
Zine-ekoizle estatubatuar batek enkargatu dio fikzioan gorpuztutako Fritz Lang zinegileari Odisearen egokitzapen bat. Pozik ez-eta, deituko dio antzerkigile bati gidoia berritzeko. Gorabehera horietan katramilatuko dira, halaber, ekoizlearen idazkaria eta antzergigilearen emazte gaztea ere.

## Erreferentziak

* ↑ Aranzabal, Joxe. «Le Mépris» AZpiTituluak.eus (Noiz kontsultatua: 2022-09-15).

## Kanpo estekak

* Datuak: Q598109
# Le Ménil-Vicomte

Le Ménil-Vicomte Frantziako udalerria da, Orne departamenduan dagoena, Normandia eskualdean. 2013an 47 biztanle zituen.

## Demografia
### Biztanleria

2007an Le Ménil-Vicomte udalerrian erroldatutako biztanleak 47 ziren. Familiak 16 ziren, horien artean 4 pertsona bakarrekoak ziren (4 bakarrik bizi ziren gizonak), 4 seme-alabarik gabeko familiak ziren eta 8 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 19 etxebizitza zeuden, 15 familiaren etxebizitza nagusia ziren, 1 bigarren erresidentzia bat zen eta 3 hutsik zeuden. 17 etxeak ziren eta 2 apartamentuak ziren. 15 etxebizitza nagusietatik 8 bere jabearen bizilekua ziren, 6 alokairuan okupaturik zeuden eta 1 doan lagata zegoen; 1ek bi gela zituen, 4 etxek hiru zituzten, 6 etxek lau zituzten eta 4 etxek bost zituzten. 10 etxek euren parking plaza propioa zuten azpian. 7 etxetan ibilgailu bat zegoen eta 5 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Le Ménil-Vicomte udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 0 | 75-79 | 0 |
| 0 | 70-74 | 0 |
| 0 | 65-69 | 0 |
| 4 | 60-64 | 4 |
| 0 | 55-59 | 0 |
| 0 | 50-54 | 0 |
| 0 | 45-49 | 0 |
| 4 | 40-44 | 0 |
| 0 | 35-39 | 4 |
| 4 | 30-34 | 0 |
| 0 | 25-29 | 4 |
| 0 | 20-24 | 0 |
| 0 | 15-19 | 0 |
| 4 | 10-14 | 4 |
| 0 | 5-9 | 4 |
| 8 | 0tik 4ra | 0 |

## Ekonomia

2007an lan egiteko adina zuten pertsonak 28 ziren, horien artean 17 aktiboak ziren eta 11 inaktiboak ziren. 17 pertsona aktiboetatik 12 lanean zeuden (11 gizon eta 1 emakume) eta 5 langabezian zeuden (3 gizon eta 2 emakume). 11 pertsona inaktiboetatik 1 erretiraturik zegoen, 2 ikasten zeuden eta 8 "bestelako inaktibo" gisa sailkaturik zeuden.

### Ekonomia jarduerak

2007an herrian zegoen saltoki bakarra ibilgailuen saltze eta konpontze enpresa batena zen.
2000. urtean Le Ménil-Vicomte udalerrian 4 nekazaritza-ustiategi zeuden.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q1155631
* Multimedia: Le Ménil-Vicomte / Q1155631